Hevia: «Adiós, Villa de Xixón»
#000002
N’Asturies fálense tres llingües: L’Español o Castellán, La Fala Occidental y l’Asturianu o Bable. Les tres son dialectos del Latín, o sea, llingües romances. Independientemente de polítiques y oficialidaes, esto ye una realidá aceptada pola comunidá científica. Pensando y falando n’Asturianu creció y heredó la memoria de los mayores esti gaiteru que lleva asitiáu 27 años en Madrid, tierra afayaíza pal que llega d’afuera. Entiendo que les llingües son vehículos de comunicación pa xuncir y non pa separar. Soi orgullosu falante y defensor de la Llingua Española, pero l’usu del Asturianu enxamás restó nada nel mio trabayu nos últimos 27 años. Al contrariu, toi convencíu de que quienes mercaron los mios discos o escucharon los mios conciertos preferíen sentir los títulos de les canciones, los nomes de los instrumentos o la toponimia d’orixen, na propia llingua de ñacencia.
#000003
Nin Madrid, nin Roma, nin Rabat, nin Berlín, nin Tokio, nin Buenos Aires... enxamás dengún destín punxo problema algún a la costume que tengo de incluyir l’usu del Asturianu nes mios actuaciones. Pasa un pocu como’l comensal foriatu que prefier atopar una carta con “pixín “a una con “rape”. Parez que’l “pixín” ufierta un sabor añadíu al visitante que busca algamar lo más auténtico de la nuesa cocina y nun se siente ofendíu nin cree que’l términu tea impresu na carta pa incomodalu.
#000004
«Toi convencíu de que quienes mercaron los mios discos o escucharon los mios conciertos preferíen sentir los títulos de les canciones, los nomes de los instrumentos o la toponimia d’orixen, na propia llingua de ñacencia»
#000005
2023 tá siendo un añu muy optimista pal sector musical. Dexamos atrás definitivamente los tiempos escuros de la pandemia. El trabayu ye abundante. Les nueves corporaciones municipales animen a les oficines de management a presentar proyectos a los conceyales de cultura y festexos. Va una década que nun actúo en Xixón, ciudá onde vini al mundu, y tenía la esperanza de poder facelo prósimamente. Pero parez, como si se tratare d’una d’eses lletres de la tonada asturiana, que nun va poder ser. ¡Adiós, Villa de Xixón!
#000006
Nun ye función de los músicos metese na política y nun voi facelo. Pero ante una situación d’inxusticia tal como la que acaez en Xixón nun puedo quedar calláu.
#000007
«Nin Madrid, nin Roma, nin Rabat, nin Berlín, nin Tokio, nin Buenos Aires... enxamás dengún destín punxo problema algún a la costume que tengo de incluyir l’usu del Asturianu nes mios actuaciones»
#000008
Los fechos, ensin xulgar pa nada a partíos nin votantes, son los siguientes: La alcaldía de la Ciudá va detentala estos cuatro años la candidata de Foro Asturias. Los votos necesarios pautólos con PP y Vox. Esta última formación algamó la Conceyalía de Festexos. Va unos díis, tras tomar posesión del cargu, la nueva Conceyala de Festexos de Xixón declaró na prensa que nun se van contratar artistes qu’empleguen nes sos actuaciones la Llingua Asturiana.
#000009
Una de les tres llingües d’Asturies tá vetada pol Ayuntamientu. Podrán venir artistes del folk d’Irlanda o d’Escocia y falar y cantar en Inglés y en Gaélicu. Podrán llegar grupos de la vecina Galicia y presentar los conciertos y cantar en Gallegu. Por suerte pa ellos, los compañeros de l’Asturies Occidental podrán siguir viniendo a Xixón, porque la Fala Eo-Naviega ye una variante del dominiu llingüísticu gallegu y esti nun tá prohibíu nos escenarios playos. ¿Será porque nun se dieron cuenta o será que namái se prohíbe lo más apegao a casa? Y, si ye por eso... ¿nun será una payotada provinciana esti vetu?
#000012
Unes declaraciones como eses nun se pueden facer por parte d’un representante públicu. Y, si se facen, tienen que ser retiraes. Nun val “matizales”; nun se puede admitir que seyan condición pa dengún pautu entre partíos porque fai igual de culpable a quien admite esi pautu. N ́Asturies nun esiste un conflictu llingüísticu que cause crispación social y política. Y nun ye de recibu que los que defienden la llibertá llingüística n’otres comunidaes fomenten en nuestra casa la engarradiella precisamente por torgar la llibertá llingüística.
#000013
Dexa un comentariu cancel reply
#000016
Antón Menchaca siguen renovando la tonada nel so discu nuevu ‘Los Díes Contaos’
Llibertá, autoestima y identidá asturiana universal
Raúl Alonso: «La música n’asturianu trunfa»
La nueva escena musical d’Iruñea
Rodrigo Cuevas asoleya ‘Manual de Romería’
Misiva va sacar un CD nuevu’l 14 d’ochobre
#000020
Antón Menchaca siguen renovando la tonada nel so discu nuevu ‘Los Díes Contaos’
#000021
Llibertá, autoestima y identidá asturiana universal
#000022
Raúl Alonso: «La música n’asturianu trunfa»
#000023
La nueva escena musical d’Iruñea
#000024
Rodrigo Cuevas asoleya ‘Manual de Romería’
#000025